**Transcrieri**

**Transcriere - căsătorie încheiată în străinătate**

**ATENȚIE!**

**Termenul de soluționare a dosarelor este de 30 de zile.**

**Transcrierea poate fi solicitată și la Ambasada sau Consulatul României din țara unde vă aflați.**

**Nu se transcrie certificatul de căsătorie concomitent cu transcrierea certificatului de naștere al titularului.**

**Certificatele de naștere ale minorilor vor fi transcrise ulterior transcrierii certificatului de căsătorie al părinților, în baza unei programări separate.**

**Acte necesare:**

**Certificatul de căsătorie** **original** simplu/apostilat/supralegalizat (vezi [Informații generale](https://www.dlep-iasi.ro/data/_editor/file/Informa%C5%A3ii%20generale.pdf)) eliberat de autoritățile din străinătate - original și două copii xerox;  
  
**Traducerea legalizată a certificatului de căsătorie** - original și copie xerox;  
  
Certificatele de naștere ale soților - copii xerox;  
  
Actele de identitate ale soților (carte de identitate / carte provizorie de identitate sau pașaport cu domiciliul în străinătate - pentru cetățenii români care au avut ultimul domiciliu în Comuna Maruntei ) - copii xerox;  
  
**Declarația notarială**a ambilor soți cu privire la numele de familie după încheierea căsătoriei, în cazul în care acesta nu este specificat în certificatul original;

**Convenția matrimonială este obligatorie pentru toate căsătoriile încheiate începând cu data de 01.10.2011;**

**Convenția matrimonială** încheiată în străinătate simplă/apostilată/supralegalizată, original și traducere legalizată. În situația în care soții nu dețin așa ceva vor prezenta o declarație notarială privind legea aplicabilă regimului matrimonial; dacă legea aplicabilă este legea română, atunci trebuie precizat și regimul matrimonial ales;  
  
Hotărârea de divorț sau certificatul de deces privind o eventuală căsătorie anterioară, dacă este cazul - copie xerox;

**În cazul în care titularul nu se poate prezenta, împuternicitul trebuie să prezinte:**Procură specială autentificată:     
  
- făcută la notar public, în țară;   
  
- făcută în străinătate - la notar public (apostilată/supralegalizată, după caz, și tradusă prin   traducere legalizată în România) **sau**  - la misiunile diplomatice/oficiile consulare de carieră ale României;  
  
- Act identitate mandatar-original și copie.